CELEX: 32013D0222
Language: hu
Date: 2013-05-16 00:00:00
Title: 2013/222/EU: A Bizottság végrehajtási határozata ( 2013. május 16. ) a 2009. évi spanyolországi madárinfluenza-járvány leküzdését célzó biztonsági intézkedések keretében felmerült kiadásokhoz történő uniós pénzügyi hozzájárulás megállapításáról (az értesítés a C(2013) 2779. számú dokumentummal történt)

18.5.2013   
            
            
               HU
            
            
               Az Európai Unió Hivatalos Lapja
            
            
               L 134/19
            
         A BIZOTTSÁG VÉGREHAJTÁSI HATÁROZATA
   (2013. május 16.)
   a 2009. évi spanyolországi madárinfluenza-járvány leküzdését célzó biztonsági intézkedések keretében felmerült kiadásokhoz történő uniós pénzügyi hozzájárulás megállapításáról
   (az értesítés a C(2013) 2779. számú dokumentummal történt)
   (Csak a spanyol nyelvű szöveg hiteles)
   (2013/222/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az állat-egészségügyi kiadásokról szóló, 2009. május 25-i 2009/470/EK tanácsi határozatra (1) és különösen annak 4. cikkére,
   mivel:
   
               (1)
            
            
               A pénzügyi rendelet 84. cikkének és az Unió általános költségvetésére alkalmazandó pénzügyi szabályokról szóló 966/2012/EU, Euratom európai parlamenti és tanácsi rendelet alkalmazási szabályairól szóló, 2012. október 29-i 1268/2012/EU felhatalmazáson alapuló bizottsági rendelet (2) (a továbbiakban: alkalmazási szabályok) 94. cikkének megfelelően a kiadásokra vállalt kötelezettségeket meg kell előznie az intézmény vagy az intézmény által rájuk ruházott hatáskörökkel rendelkező hatóságok által elfogadott finanszírozási határozatnak, amely meghatározza a kiadásokkal járó intézkedések alapvető elemeit.
            
         
               (2)
            
            
               A 2009/470/EK határozat megállapítja azokat az eljárásokat, amelyek az egyedi állat-egészségügyi intézkedésekhez – beleértve a biztonsági intézkedéseket is – nyújtható uniós pénzügyi hozzájárulást szabályozzák. A madárinfluenza lehető leggyorsabb felszámolásának elősegítésére az Uniónak pénzügyi hozzájárulást kell nyújtania a tagállamok által viselt támogatható kiadásokhoz. Az említett határozat 4. cikke (3) bekezdésének első és második francia bekezdése állapítja meg azokat a százalékos szabályokat, amelyeket a tagállamoknál felmerült költségekre alkalmazni kell.
            
         
               (3)
            
            
               A 90/424/EGK tanácsi határozat bizonyos járványos állatbetegségek elleni biztonsági intézkedéseire és a kampány közösségi finanszírozására vonatkozó szabályok megállapításáról szóló, 2005. február 28-i 349/2005/EK bizottsági rendelet (3) 3. cikke megállapítja az uniós pénzügyi támogatásra jogosult kiadásokra vonatkozó szabályokat.
            
         
               (4)
            
            
               A 2009-es cseh köztársaságbeli, németországi, spanyolországi, franciaországi és olaszországi madárinfluenza leküzdését célzó biztonsági intézkedésekhez való uniós pénzügyi hozzájárulásról szóló, 2010. március 5-i 2010/148/EU bizottsági határozat (4) uniós pénzügyi hozzájárulást biztosított többek között a 2009-es spanyolországi madárinfluenza-járvány leküzdését célzó biztonsági intézkedésekhez. Spanyolország 2010. március 26-án és 2010. május 3-án hivatalos visszatérítési kérelmet nyújtott be a 349/2005/EK rendelet 7. cikkének (1) és (2) bekezdése szerint.
            
         
               (5)
            
            
               Az uniós pénzügyi hozzájárulást csak akkor lehet kifizetni, ha a tervezett fellépéseket ténylegesen végrehajtották, és a hatóságok a megállapított határidőn belül az összes szükséges információt benyújtották. A 2011/798/EU bizottsági végrehajtási határozat (5) előírja, hogy az uniós pénzügyi hozzájárulás részeként 500 000,00 EUR-t kell első részletként kifizetni.
            
         
               (6)
            
            
               A 2009/470/EK rendelet 3. cikke (4) bekezdésének megfelelően Spanyolország haladéktalanul tájékoztatta a Bizottságot és a többi tagállamot az uniós rendelkezésekkel összhangban bevezetett, a betegségek bejelentésére és felszámolására vonatkozó intézkedésekről és azok eredményéről. A 349/2005/EK rendelet 7. cikkének megfelelően a visszatérítési kérelemhez csatolták a pénzügyi jelentést, az igazoló okmányokat, a járványügyi jelentést minden olyan gazdaságról, ahol az állatokat levágták vagy megsemmisítették, valamint a vonatkozó ellenőrzések eredményeit.
            
         
               (7)
            
            
               A Bizottság szolgálatai a 349/2005/EK rendelet 10. cikke értelmében ellenőrzést végeztek. A Bizottság észrevételeiről, a támogatható kiadások kiszámításának módjáról és a végső következtetésekről 2012. szeptember 12-én kelt levelében tájékoztatta Spanyolországot. 2012. október 9-én kelt elektronikus levelében Spanyolország egyetértését fejezte ki ezzel kapcsolatban.
            
         
               (8)
            
            
               Következésképpen meg lehet állapítani a 2009. évi spanyolországi madárinfluenza-járvány felszámolása kapcsán felmerült kiadások uniós pénzügyi támogatásának teljes összegét.
            
         
               (9)
            
            
               Az e határozatban előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   A 2009-es spanyolországi madárinfluenza-járvány felszámolása kapcsán felmerült kiadásokhoz történő uniós pénzügyi hozzájárulás teljes összege 877 910,62 EUR.
   2. cikk
   A pénzügyi hozzájárulás fennmaradó összege 377 910,62 EUR.
   3. cikk
   Ez a határozat a költségvetési rendelet 84. cikke értelmében vett finanszírozási határozatnak minősül, és címzettje a Spanyol Királyság.
   
      Kelt Brüsszelben, 2013. május 16-án.
      
         
            a Bizottság részéről
         
         Tonio BORG
         
            a Bizottság tagja
         
      
   
   
      (1)  HL L 155., 2009.6.18., 30. o.
   
      (2)  HL L 362., 2012.12.31., 1. o.
   
      (3)  HL L 55., 2005.3.1., 12. o.
   
      (4)  HL L 60., 2010.3.10., 22. o.
   
      (5)  HL L 320., 2011.12.3., 45. o.